钦定古今图书集成/明伦汇编/官常典/第474卷 > 吕洛拔
## 钦定古今图书集成/明伦汇编/官常典/第474卷 > 吕洛拔

按《魏书》本传，“洛拔，代人也。曾祖渴侯，昭成时率户五
千归国。祖肥，濮阳大守。父匹知，世祖时为西部长，荥
阳公。洛拔以壮勇知名，高宗末为平原镇都将。刘彧
徐州刺史薛安都归诚请援，诏遣尉元率众救之，洛
拔随元入彭城。彧将张永遣将王茂之领兵五千向
武原，援其运车。元遣洛拔率骑诣武原击之，格战二”
日，手杀九人，夺贼运车二百馀乘，牛二百五十头。仍
共击张永，大败之。赐爵成武侯，加建义将军。年五十
六卒。